„Sufletul meu a dispărut de când Shaded nu mai este”, spune mama, plângând. În cele două săptămâni de la atac, declarațiile armatei israeliene s-au schimbat, dar nu și-a asumat responsabilitatea pentru atacul care a ucis-o pe Shahed alături de alți 10 copii.
O analiză a locului atacului, documentată de un jurnalist independent care lucrează pentru CNN în Gaza și de trei experți în muniție, care au vizionat videoclipuri și fotografii cu daunele cauzate de lovitură, a ajuns la concluzia că măcelul a fost, probabil, cauzat de muniția ghidată cu precizie de armata israeliană.
„O rachetă ghidată de precizie trasă de o dronă israeliană”
Chris Cobb-Smith, un fost ofițer al armatei britanice și expert în arme, care are experiență în investigarea munițiilor folosite de Israel în Gaza, a spus că, pe baza imaginilor disponibile ale consecințelor, crede că lovitura a fost cauzată de o rachetă de precizie, ghidată, trasă de o dronă israeliană.
„Este clar o muniție mică, dar care are consecințe devastatoare”, a spus specialistul. Racheta a aterizat la doar câțiva metri de Shahed și de prietenii ei, lângă masa de foosball.
CNN a analizat fragmente ale muniției colectate la fața locului de unchiul lui Shahed, inclusiv ceea ce părea a fi o parte a unei plăci de circuite electronice.
Lovitura a lăsat un mic crater, iar imaginile de la fața locului au arătat clădirile din jur având găuri minuscule, despre care experții în arme au spus că indică fragmentarea cauzată de o rachetă sofisticată.
Chris Lincoln-Jones, un fost ofițer militar britanic și expert în războiul cu drone, a declarat, pentru CNN, că placa de circuit descoperită la fața locului a fost crucială pentru a distinge muniția.
Obuzele de artilerie au foarte puține componente electronice, iar o placă de circuit sugerează că „a fost desfășurată o armă sofisticată, ghidată cu precizie”.
„Militanții palestinieni nu au nimic cu atâta rafinament în arsenalul lor”
NR Jenzen-Jones, specialist în muniții și director al companiei de cercetare Armament Research Services (ARES), a spus că „rămășițele sugerează cu tărie o muniție dirijată, cel mai probabil o rachetă dirijată”.
Cobb-Smith crede că „nu există nicio îndoială” că o muniție israeliană a fost folosită în atac, declarând că militanții palestinieni „nu au nimic cu atâta rafinament” în arsenalul lor.
CNN a făcut presiuni asupra armatei israeliene pentru detalii despre lovitura din 16 aprilie.
La două zile, Forțele de Apărare Israeliene (IDF) au declarat că au lovit o „țintă teroristă” în Al-Maghazi, dar au refuzat să ofere detalii suplimentare. Un purtător de cuvânt al IDF a spus că se cunoaște numărul victimelor, dar că „incidentul este în curs de revizuire”.
„Daunele colaterale descrise nu sunt cunoscute de IDF”
Două săptămâni mai târziu, armata israeliană a spus că „lovitura a fost aprobată pe baza unei indicații exacte a serviciului de informații. Daunele colaterale descrise nu sunt cunoscute de IDF”.
La o săptămână după atacul mortal, copiii s-au întors să se joace la masa de foosball unde Shahed și alți 10 micuți au fost uciși.
De fiecare dată înainte de a merge la culcare, mă gândesc la ce s-a întâmplat aici. Nu dorm bine, aproape că mi-e frică să dorm.
Mahmoud Beha Abdel Lattif:
Salvată fiindcă i-a fost sete
Sama, una dintre prietenele lui Shahed, a fost cu ea în ziua în care a fost ucisă. „M-am dus acasă să beau apă, setea m-a salvat”, a spus Sama, care poartă un colier cu mărgele pe care i l-a făcut Shahed. „Mi-e foarte dor de ea”, spune copila.
Alții nu au fost atât de norocoși.
Timp de 16 zile, Ahmed Abu Jayyab, 8 ani, s-a luptat pentru viața lui pe un pat de spital la Spitalul Al-Aqsa.
El a murit joi, 2 mai, devenind al 11-lea copil ucis în lovitura din 16 aprilie.